दो माह बाद केवलादेव घना में दिखाई दिया पैंथर
केवलादेवराष्ट्रीय पक्षी उद्यान में दो माह से लापता चल रहा पैंथर दिखाई दे गया है। पैंथर को रामनगर इलाके में देखा गया। इसका कैमरे में फोटो ट्रेप हो गया है। घना प्रशासन ने आसपास के इलाके के स्टाफ को अलर्ट कर दिया है। साथ ही पर्यटकों को रामनगर इलाके में नहीं जाने की हिदायत दी है।
उल्लेखनीय है कि पहली बार पैंथर 23 दिसंबर को कैमरे में ट्रेप हुआ था। उसके बाद मूवमेंट का पता नहीं चल रहा था। चीतलों और बंदरों की अलार्म काल से पैंथर के मूवमेंट का अंदाज लगाया जा रहा था। पैंथर के पगमार्क की तलाश के लिए घना प्रशासन लगातार ट्रेकिंग कर रहा था, किंतु उसके पदचिह्न नहीं मिल रहे थे। इससे आशंका जताई जा रही थी कि हो सकता है पैंथर नहीं हो, किंतु 28 फरवरी को कदंब कुंज के पास पैंथर के पगमार्क मिले थे। इसके बाद घना प्रशासन ने आसपास के इलाकों में कैमरा ट्रेप लगाए, जिसमें से मंगलवार शाम 7.53 बजे रामनगर क्षेत्र में पैंथर का फोटो ट्रेप हो गया। इससे घना प्रशासन ने राहत की सांस ली है। इस संबंध में रेंजर महेश शर्मा ने बताया कि पैंथर का मूवमेंट ग्रासलैंड एरिया में है। क्योंकि यहां चीतल, सांभर, सूअर खूब है और बड़ी-बड़ी घास होने के कारण छिपाने की आसानी है। इसलिए पैंथर का मूवमेंट रामनगर, कदंब कुंज, कोला डहर, अघापुर चौकी के आसपास है। यहां के स्टाफ को सतर्क कर दिया है और ट्रेकिंग कराई जा रही है। रोजाना पदचिन्ह लेने के निर्देश दिए हैं। पर्यटकों को इस इलाके में जाने से रोक दिया गया है।
भरतपुर। केवलादेव घना पक्षी उद्यान के रामनगर इलाके में दिखाई दिया पैंथर।
हालात
hin_Deva hin_Deva hin_Deva mai_Deva kas_Deva